RĪGAS APKAIMJU ATTĪSTĪBAS KOMISIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rātslaukums 1, Rīgas, LV-1539, tālrunis: 6702120, e-pasts: [i.andersone@riga.lv](mailto:i.andersone@riga.lv)

**Sēdes protokols**

**Rīgā**

2022.gada 09. novembrī Nr.28

Sēde tiek atklāta Plkst.09:00

(sēde notiek MS Teams vietnē)

**Sēdi vada:**

Rīgas apkaimju attīstības komisijas

priekšsēdētāja Inese Andersone

**Sēdi protokolē:**

Rīgas pilsētas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

projektu vadītāja

Laura Apkalne

**Sēdē piedalās komisijas locekļi:**

Kaspars Spunde

Miroslavs Kodis

Justīne Panteļējeva

**Sēdē nepiedalās komisijas locekļi:**

Rita Našeniece

Juris Radzevičs

Linda Ozola

Laima Geikina

Valdis Gavars

**Sēdē piedalās uzaicinātās personas**:

|  |  |
| --- | --- |
| Māris Jansons | Apkaimju alianses pārstāvis |
| Mareks Kalniņš | SIA "VVV Architecture" |
| Zinta Miķelsone | Rīgas pilsētas Attīstības departamenta Pilsētvides attīstības pārvaldes Lokālplānojuma nodaļas vadītāja |
| Alija Turlaja | Rīgas domes deputāte |
| Marta Kotello | Grīziņkalna apkaimes biedrība |
| Andrejs Kalnačs | Grīziņkalna apkaimes biedrība |
| Kaspars Gailītis | Mežaparka attīstības biedrības Valdes priekšsēdētājs |
| Jānis Vaivods | Rīgas domes Satiksmes departamenta vadītāja p.i. |
| Ilona Stalidzāne | Rīgas valstspilsētas Centrālās administrācijas Rīgas pilsētas apkaimju iedzīvotāju centra Apkaimju attīstības un sabiedrības integrācijas pārvaldes vadītāja |
| Rūdolfs Golubovs | Mežaparka apkaimes biedrība |
| Gunita | Apvienības “Pilsēta cilvēkiem” pārstāve |
| Irbe Karule | Rīgas domes Pilsētas attīstības departamenta Pilsētvides attīstības pārvaldes Lokālplānojumu un detālplānojumu nodaļas galvenā teritorijas plānotāja |

**Sēdes dienas kārtība:**

**1. Grīziņkalna apkaimes biedrības problēmjautājumi;**

**2. SIA “Lidl Latvija” būvniecības ieceres lokālplānojums teritorijai Mežaparka apkaimē, Ķīšezera ielā 8.**

I. Andersone - atklāj komisiju, iepazīstina ar dienas kārtībā izskatāmiem jautājumiem. Dod vārdu Grīziņkalna apkaimes biedrības pārstāvjiem.

**1.§**

**Grīziņkalna apkaimes biedrības problēmjautājumi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Andersone, M. Kotello, J. Vaivods, J. Panteļējeva, I. Stalidzāne,

A. Kalnačs, A. Turlaja, I. Kublicka

M. Kotello – prezentē Grīziņkalna apkaimes biedrības redzējumu apkaimes pilsētvides uzlabojumos uzsverot galvenos problēmjautājumus:

* Sadarbība ar pašvaldību savlaicīga apkaimes biedrības un iedzīvotāju informēšana par izmaiņām vai notikumiem apkaimē satiksmes jomā (ceļu remonti, būvdarbi utml);
* Rast iespēju izmanto “Koka Rīga” telpas Krāsotāju ielā 12 apkaimes biedrības vajadzībām.

Sākas diskusijas.

J. Vaivods – informē par Rīgas domes satiksmes departamenta organizatoriskajiem procesiem, nosacījumiem, termiņiem plānoto projektu realizēšanā.

I. Andersone – jautā, kā Rīgas domes Satiksmes departaments varētu savlaicīgi informēt sabiedrību par plānotajiem darbiem un to īstenošanas termiņiem?

J. Vaivods – informē, ka paziņojumi par plānoto darbu uzsākšanu regulāri tiek publicēti Satiksmes departamenta mājas lapā.

J. Panteļējeva – ierosina plānotos projektus publicēt kādā vienotā, pārskatāmā GIS sistēmā ar redzamiem termiņiem.

I. Andersone – ierosina šim mērķim izmantot GeoRiga karšu vietni, kuru varētu papildināt ar aktuālo informāciju par Satiksmes departamenta ceļu remontdarbiem, īstenojamiem projektiem un to termiņiem.

J. Vaivods – informē, ka Satiksmes departaments vienmēr ir atvērts diskusijai un ierosinājumiem, bet ir darbi, kuru īstenošana atkarīga no finansējuma un tehniskajām iespējām, tamdēļ nav iespējams paredzēt precīzu projektu īstenošanas laiku.

I. Andersone – aicina Apkaimju iedzīvotāju centra pārstāvi atbildēt uz jautājumu par telpu izmantošanas iespējām Krāsotāju ielā 12.

I. Stalidzāne – informē, ka risināms jautājums par “Koka Rīga” telpu izmantošanas iespējām un to nosacījumiem.

I. Andersone – ierosina Grīziņkalna apkaimes biedrībai sazināties ar Centra punkta apkaimju koordinatoru, lai risinātu šo jautājumu.

M. Kotello – turpina prezentāciju izsakot ierosinājumu izsniegt biedrībai Grīziņkalna apkaimes shēmu.

Sākas diskusija.

I. Andersone – informē, ka RDPAD Ģeomātikas pārvalde šobrīd strādā pie jauna karšu pārlūka, kurā publiski būs pieejamas dažādas tematiskās kartes ar plašu informācijas klāstu (īpašumu piederība, teritoriju plānojumi, ortofotokartes u.c.). Iesaka Grīziņkalna apkaimes biedrībai savā darbā izmantot minēto karšu pārlūku.

A. Kalnačs – turpina prezentāciju aktualizējot Grīziņkalna apkaimes problēmas:

* Autostāvvietās, kur atļauta automašīnu novietošana uz ietvēm (Tallinas, Alauksta, Artilērijas ielās) – grūti pārvietoties, ziemas sezonā ietves netiek tīrītas. Lūdz pārskatīt apkaimes šādu stāvvietu statusu;
* Grīziņkalna parkā esošās rotaļu laukuma atjaunošanas nepieciešamība.

Sākas diskusijas.

J. Vaivods – informē, ka Satiksmes departaments šobrīd strādā pie centralizētas ietvju tīrīšanas organizēšanas, stāvvietas ir apzinātas un tiek vērtēti iespējamie risinājumi. Piebilst, ka pēc autostāvvietu koncepcijas izstrādes, notiks izmaiņas arī Grīziņkalna apkaimes ielās.

A. Turlaja – jautā, vai ir pieejama informācija par stāvvietām Grīziņkalna apkaimē, kur a/m var novietot bez maksas?

J. Vaivods – atbild apstiprinoši. Satiksmes departaments šobrīd strādā pie minēto datu apkopošanas, kuri arī tiks iesniegti pilsētas izpilddirektoram.

M. Kotello – jautā, kas notiks ar šim ietvēm, ja tuvākajā laikā uzsnigs sniegs?

J. Vaivods – atbild, ka jautājums tiks atrisināts līdz pirmajam sniegam.

Gunita – lūdz precizēt atbildi uz biedrības uzdoto jautājumu – kad Tallinas, Alauksta un Artilērijas ielās uz ietvēm novietotās a/m tiks pārvietotas uz ielas daļu?

J. Vaivods – atbild, ka minētais jautājums tiek risināts tikai pēc auto novietņu koncepcijas izstrādes.

I. Andersone – informē, ka šādi jautājumi risināmi rūpīgi izvērtējot, lai nepasliktinātu situāciju pilsētā.

M. Kotello – jautā, vai tiktu atbalstīta biedrības iniciatīva, iesniedzot Rīgas domes Satiksmes departamentā savu redzējumu autostāvvietu un satiksmes organizācijas risinājumos Grīziņkalna apkaimē?

J. Vaivods – atbild apstiprinoši. Uzsver, ka ieviešamie satiksmes organizācijas risinājumi nedrīkst pasliktināt situāciju un vērtējami pilsētas mērogā.

I. Kublicka – informē, ka Grīziņkalna parks ir SIA “Rīgas Meži” apsaimniekošanā un rotaļu laukuma konstrukciju atjaunošana ir plānota 2023. gadā.

I. Andersone – ierosina Grīziņkalna apkaimes biedrību un SIA “Rīgas meži” kopīgi pieņemt lēmumu par atjaunojamās konstrukcijas risinājumu.

M. Kotello – turpina prezentāciju. Ierosina Grīziņkalna un Avotu apkaimes svētkus iekļaut 2023. gada Rīgas svētku programmā.

Sākas diskusija.

I. Andersone – informē, ka ierosinājums tiks nodots atbildīgajām pašvaldības institūcijām.

J. Panteļējeva – atbalsta izteikto ierosinājumu.

M. Kotello – turpina prezentāciju aktualizējot koku apdobju sakārtošanas nepieciešamību ielas apstādījumu teritorijās, gājēju ietvju atjaunošanu.

Sākas diskusija.

I. Kublicka – informē, ka RD Mājokļu un vides departamenta Vides pārvaldes atbildība ir ielas apstādījumu teritorija esošie koki. Atzīst, ka koku apdobes pilsētā ir slikta stāvoklī, taču problēmas risināšanai ir jāpieiet kompleksi – ar gājēju ietvju atjaunošanu. Šis jautājums kopīgi risināms sadarbībā ar Rīgas domes satiksmes departamentu. Vides pārvalde 2023. gada budžetā ir paredzējusi Zvaigžņu ielā veikt koku stādījumu sakārtošanu (koku vanagu kopšanu, augsnes nomaiņu koku apdobēs, apdobju mulcēšanu).

I. Andersone – informē par pašvaldības plānotiem pilotprojektiem, kuru ietvaros apkaimēs būtu īstenojami dažādi labiekārtojumi. Aicina Grīziņkalna apkaimes biedrību atsūtīt esošo prezentāciju ar aktuālajiem jautājumiem, kura tiks nosūtīta atbildīgajām pašvaldības institūcijām darbam.

**2.§**

**SIA “Lidl Latvija” būvniecības ieceres lokālplanojums teritorijai**

**Mežaparka apkaimē, Ķīšezera ielā 8** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Andersone, A. Turlaja, Z. Miķelsone, M. Kalniņš, R. Golubovs,

D. Rikters, A. Riekstiņš, K. Spunde, I. Karule

Z. Miķelsone – informē par izstrādāto lokālplanojuma redakciju un dod vārdu izstrādātājam.

M. Kalniņš – iepazīstina ar lokālplānojuma redakciju teritorijai Mežaparka apkaimē, Ķīšezera iela 8, ietvertiem risinājumiem paredzot veikala būvniecību.

Sākas diskusija.

R. Golubovs – jautā, kāpēc Ķīšezera ielā plānotā gājēju pāreja tiek aprīkota ar luksoforu, ja ceļš tiek sašaurināts un vai Kokneses prospekta pusē nākotnē ceļa daļā paliek vieta atdalītam no ceļa veloceliņam?

M. Kalniņš – atbild, ka jaunā gājēju pāreja Ķīšezera ielā izvēlēta gājēju ērtībai, jo apkārtnē ir daudz sabiedriski objekti, savukārt par ielas sašaurinājumu vēl notiek diskusijas ar Rīgas domes Satiksmes departamentu. Informē, ka Kokneses prospekta pusē veloceliņa izbūvei ir vieta.

Diskusija (J. Vaivods, M. Kalniņš, M. Jansons, I. Andersone) par satiksmes organizācijas risinājumiem.

K. Gailītis – ierosina preču piegādes transporta iebraukšanu organizēt no Ķīšezera ielas puses un pārskatīt satiksmes organizācijas risinājumus Mežezera ielas un Kokneses prospekta krustojumā.

M. Kalniņš – informē, ka preču piegādes transporta iebraukšana tiek plānota no Ķīšezera ielas puses, savukārt Mežezera ielas un Kokneses prospekta satiksmes organizācijas jautājums risināms ar Rīgas domes Satiksmes departamentu.

J. Vaivods – informē, ka satiksmes organizācijas risinājumi skatāmi būvprojekta ietvaros.

I. Andersone – informē par projekta virzības secību un jautā Z. Miķelsonei, kā turpmākajā gaitā nodrošināma ērta gājēju piekļūšana tirdzniecības objektam?

Z. Miķelsone – ierosina attiecīgus nosacījumus ietvert būvprojektā.

I. Andersone - jautā, ka tiks nodrošināta gājēju drošība auto stāvlaukumā?

D. Rikters – atbild, ka satiksmes organizācija auto stāvlaukumā tiek organizēta ņemot vērā ceļu satiksmes noteikumus, brauktuves ir pietiekoši platas, gājēju drošībai gar veikala fasādi paredzēta plata gājēju ietve.

Gunita – izsaka iebildumu pret auto stāvvietu skaitu un ierosina Rīgas domes Pilsētas attīstības departamentam nepieļaut šādu risinājumu.

K. Spunde – izsaka iebildumu pret lielo auto stāvvietu skaitu un lūdz I. Karuli sniegt savu viedokli.

I. Karule – informē, ka minētā lokālplānojuma izstrādes darbu uzdevumā tika ietvertas prasības ņemt vēra publiskas ārtelpas attīstības tendences, taču šobrīd esošie normatīvi neparedz maksimālo auto stāvvietu skaitu pie pakalpojuma centriem. Teritorijas attīstītājam ir savs redzējums un līdz šim nav izdevies vienoties par citu risinājumu. Uzskata, ka minētai teritorijai būtu jābūt vairāk tendētai uz gājēju nevis uz autotransportu.

I. Andersone – ierosina SIA “Lidl latvija” pārstāvjiem izvērtēt un pieņemt optimālākos risinājumus, lai nodrošinātu gājēju drošību auto stāvlaukuma teritorijā.

A. Riekstiņš - piebilst, ka “Lidl” veikalu stāvlaukumos auto stāvvietu skaits balstās uz aprēķiniem un domājot par apmeklētāju ērtību.

Sēde tiek slēgta plkst. 13:12.

Komisijas vadītāja I. Andersone